CELEX: 32006R1683
Language: mt
Date: 2006-11-14 00:00:00
Title: Regolament tal-Kummissjoni (KE) Nru 1683/2006 tal- 14 ta' Novembru 2006 dwar miżuri tranżizzjonali li għandhom jiġu adottati fir-rigward tal-kummerċ ta' prodotti agrikoli minħabba l-adeżjoni tal-Bulgarija u tar-Rumanija

17.12.2008          MT             Il-Ġurnal Uffiċjali ta’ l-Unjoni Ewropea                          589

32006R1683

L 314/18                        IL-ĠURNAL UFFIĊJALI TA’ L-UNJONI EWROPEA                       15.11.2006

                  REGOLAMENT TAL-KUMMISSJONI (KE) Nru 1683/2006

                                       tal-14 ta’ Novembru 2006

      dwar miżuri tranżizzjonali li għandhom jiġu adottati fir-rigward tal-kummerċ ta'
            prodotti agrikoli minħabba l-adeżjoni tal-Bulgarija u tar-Rumanija

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat tal-Adeżjoni tal-Bulgarija u r-Rumanija u b’mod partikolari l-
Artikolu 4(3) tiegħu,

Wara li kkunsidrat l-Att tal-Adeżjoni tal-Bulgarija u r-Rumanija u b’mod partikolari l-ewwel
paragrafu tal-Artikolu 41 tiegħu,

Billi:

(1)        Sabiex ikun evitat ir-riskju tal-iżvijjar tal-kummerċ li jaffettwa l-organizzazzjoni
           komuni tas-swieq agrikoli minħabba l-adeżjoni ta' żewġ Stati ġodda mal-Unjoni
           Ewropea fl-1 ta’ Jannar 2007 għandhom ikunu adottati miżuri tranżitorji.

(2)        F'konformità mar-regoli stipulati fir-Regolament tal-Kummissjoni (KE) Nru 800/1999
           tal-15 ta' April 1999 li jistabbilixxi regoli komuni dettaljati għall-applikazzjoni tas-
           sistema ta' rifużjonijiet fuq l-esportazzjoni ta' prodotti agrikoli1, il-prodotti ma humiex
           intitolati għal rifużjoni sakemm ma jkunux ħallew it-territorju doganali tal-Komunità
           fi żmien 60 jum mill-aċċettazzjoni tad-dikjarazzjoni tal-esportazzjoni. L-obbligu li
           jħallu t-territorju doganali tal-Komunità fi żmien 60 jum mill-aċċettazzjoni tad-
           dikjarazzjoni tal-esportazzjoni huwa rekwiżit primarju wkoll għar-rilaxx tas-sigurtà
           marbuta mal-liċenzja fl-ambitu tar-Regolament tal-Kummisjoni (KE) Nru 1291/2000
           tad-9 ta' Ġunju 2000 li jistabbilixxi regoli dettaljati komuni għall-applikazzjoni tas-
           sistema tal-liċenzji tal-importazzjoni u tal-esportazzjoni u ta’ ċertifikati ta’ ffissar bil-
           quddiem għal prodotti agrikoli2. Ladarba l-fruntieri interni jkunu mneħħija mal-
           adeżjoni tal-Bulgarija u tar-Rumanija, il-prodotti esportati mill-Komunità tal-Ħamsa u
           Għoxrin għandhom iħallu t-territorju doganali tal-Komunità sa mhux iktar tard mill-
           31 ta' Diċembru 2006 fil-każijiet kollha, inklużi meta d-dikjarazzjoni tal-esportazzjoni
           tkun ġiet aċċettata anqas minn 60 jum qabel id-data tal-adeżjoni.

1
           ĠU L 102, 17.4.1999, p.11. Ir-Regolament kif emendat l-aħħar bir-Regolament (KE) Nru 671/2004
           (ĠU L 105, 14.4.2004, p. 5)
2
           ĠU L 152, 24.6.2000, p. 1. Ir-Regolament kif emendat l-aħħar bir-Regolament (KE) Nru 1282/2006
           (ĠU L 234, 29.8.2006, p. 4).
 ---pagebreak--- 590             MT              Il-Ġurnal Uffiċjali ta’ l-Unjoni Ewropea               17.12.2008

(3)    L-iżvijjar tal-kummerċ li aktarx ifixkel l-organizzazzjonijiet tas-suq ta' spiss jinvolvi
       prodotti li jiċċaqalqu b’mod artifiċjali minħabba t-tkabbir u li ma jagħmlux parti mill-
       ħażniet normali tal-Istat ikkonċernat. L-akkumulazzjoni ta’ dawn il-kwantitajiet żejda
       tista’ twassal għax-xkiel fil-kompetizzjoni li aktarx jaffettwa l-funzjonament xieraq
       tal-organizzazzjoni tas-suq komuni. Il-ħażniet żejda jistgħu wkoll jirriżultaw mill-
       produzzjoni nazzjonali. Għandhom għalhekk isiru dispożizzjonijiet għal tariffi li jkunu
       ta’ deterrent imposti fuq il-ħażniet żejda fl-Istati Membri ġodda.

(4)    Għandhom jiġu adottati dispożizzjonijet sabiex iżommu l-operaturi milli jevitaw l-
       applikazzjoni ta' tariffi fuq prodotti li qegħdin f'ċirkulazzjoni libera, kif stipulat fl-
       Artikolu 4, billi jpoġġu ċerti prodotti li diġà tqiegħdu f’ċirkulazzjoni libera fil-
       Komunità tal-Ħamsa u Għoxrin jew fi Stat Membru ġdid qabel l-adeżjoni tiegħu fl-
       ambitu ta’ sistema sospensiva, jew f'ħażna temporanja inkella skont wieħed mit-
       trattamenti jew proċeduri msemmija fl-Artikoli 4(15)(b) u (16)(b) sa (g) tar-
       Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-
       Kodiċi Doganali Komunitarju3.

(5)    Huwa neċessarju li wieħed jevita oġġetti li għalihom tħallsu ir-rifużjonijiet tal-
       esportazzjoni qabel l-1 ta' Jannar 2007 milli jibbenefikaw mit-tieni rifużjoni meta jiġu
       esportati lejn pajjiżi terzi wara il-31 ta' Diċembru 2006.

(6)    Il-miżuri li jinsabu f'dan ir-Regolament huma neċessarji u xierqa u għandhom ikunu
       applikati bl-istess mod.

(7)    Il-miżuri li jinsabu f’'dan ir-Regolament huma konformi mal-opinjoni tal-Kumitati
       kkonċernati kollha tat-Tmexxija,

ADOTTAT DAN IR-REGOLAMENT:

                                             Artikolu 1

                                          Definizzjonijiet

Għall-fini ta' dan ir-Regolament:

(a)     "Il-Komunità ta' Ħamsa u Għoxrin" tfisser il-Komunità kif ikkostitwita fil-
        31 ta' Diċembru 2006;

(b)     «Stati Membri ġodda» huma l-Bulgarija u r-Rumanija;

(c)     "il-Komunità mkabbra" tfisser il-Komunità kif ikkostitwita fl-1 ta' Jannar 2007;

(d)     «prodotti» tfisser il-prodotti agrikoli u/jew oġġetti li mhumiex inklużi fl-Anness I
        għat-Trattat tal-KE;

3
       ĠU L 302,19.10.1992, p. 1.
 ---pagebreak--- 17.12.2008      MT               Il-Ġurnal Uffiċjali ta’ l-Unjoni Ewropea                     591

(e)      «rifużjoni fuq il-produzzjoni» tfisser ir-rifużjoni li tingħata skont l-Artikolu 8 tar-
         Regolament tal-Kunsill (KEE) Nru 1784/20034 jew l-Artikolu 13(3) tar-Regolament
         tal-Kunsill (KE) Nru 318/20065.

                                              Artikolu 2

                    L-esportazzjoni mill-Komunità ta' Ħamsa u Għoxrin

Meta, għall-prodotti intiżi għall-esportazzjoni mill-Komunità ta' Ħamsa u Għoxrin lejn
wieħed mill-Istati Membri l-ġodda li għalihom tkun ġiet aċċettata dikjarazzjoni tal-
esportazzjoni sa mhux iktar tard mill-31 ta' Diċembru 2006, u meta ma jingħatax id-dritt għar-
rifużjoni skont l-Artikolu 3 tar-Regolament (KE) Nru 800/1999 sa dik id-data, il-benefiċjarju
għandu jirrifondi kwalunkwe rifużjoni li jkun irċieva skont l-Artikolu 52 ta' dak ir-
Regolament.

                                              Artikolu 3

                                       Is-sistema sospensiva

1.       Permezz ta' deroga għall-Anness V, Kapitolu 4 tal-Att tal-Adeżjoni u għall-
         Artikoli 20 u 214 tar-Regolament tal-Kunsill (KEE) Nru 2191/926 il-prodotti li huma
         elenkati fl-Artikolu 4(5) ta’ dan ir-Regolament, li sa qabel 1-1 ta’ Jannar 2007 huma
         f’ċirkolazzjoni libera fil-Komunità ta’ Ħamsa u Għoxrin jew f'xi Stat Membru ġdid u
         fl-1 ta' Jannar 2007 huma maħżuna temporanjament jew jinsabu taħt xi wieħed mit-
         trattamenti jew proċeduri doganali li hemm referenza għalihom fl-Artikolu 4(15)(b)
         u fl-Artikolu (16)(b) sa (g) tar-Regolament (KEE) Nru 2913/92 fil-Komunità
         mkabbra, jew li qegħdin jiġu ttrasportati, wara li jkunu soġġetti għall-formalitajiet ta'
         esportazzjoni fi ħdan il-Komunità mkabbra, f’każ li jirriżulta dejn doganali fuq l-
         importazzjoni, għandhom jintalbu jħallsu d-dazju fuq l-importazzjoni skont l-
         Anness I għar-Regolament tal-Kunsill (KEE) n 2658/87 kif japplika fid-data meta
         jaqa' d-dejn doganali, u dazji oħra, fejn japplika.

         L-ewwel subparagrafu ma għandux japplika għal prodotti esportati mill-Komunità
         tal-Ħamsa u Għoxrin jekk l-importatur jagħti prova li ma talab għall-ebda rifużjoni
         għall-esportazzjoni tal-prodotti tal-Istat Membru li jesporta. Fuq talba tal-importatur,
         l-esportatur għandu jirranġa sabiex jikseb awtorizzazzjoni mill-awtorita' kompetenti
         fuq id-dikjarazzjoni ta' esportazzjoni li r-rifużjoni tal-esportazzjoni ma ġietx mitluba
         għall-prodotti tal-Istat Membru li jesporta.

2.       Permezz ta' deroga għall-Anness V, Kapitolu 4, tal-Att tal-Adeżjoni u għall-
         Artikoli 20 u 214 tar-Regolament tal-Kunsill (KEE) Nru 2191/92, il-prodotti li huma
         elenkati fl-Artikolu 4(5) ta’ dan ir-Regolament li jiġu minn pajjiżi terzi li għaddejjin
         minn proċessar tad-dħul kif hemm referenza għalih fl-Artikolu 4(16)(d) tar-
         Regolament (KEE) Nru 2913/92 jew dħul temporanju fi Stat Membru ġdid kif hemm
         referenza għalih fl-Artikolu 4(16)(f) ta’ dak ir-Regolament nhar l-1 ta’ Jannar 2007,

4
       ĠU L 270, 21.10.2003, p. 78.
5
       ĠU L 58, 28.2.2006, p. 1.
6
       ĠU L 256, 7.9.1987, p. 1.
 ---pagebreak--- 592          MT                Il-Ġurnal Uffiċjali ta’ l-Unjoni Ewropea             17.12.2008

      meta jirriżulta dejn doganali fuq l-importazzjoni, għandhom jiġu mitluba jħallsu d-
      dazju fuq l-importazzjoni skont l-Anness I tar-Regolament tal-Kunsill (KEE)
      Nru 2658/87 kif japplika fid-data meta jaqa' d-dejn doganali, u dazji oħra, fejn
      japplika.

                                            Artikolu 4

                          Tariffi fuq oġġetti f'ċirkolazzjoni ħielsa

1.    Mingħajr preġudizzju għall-Anness V, Kapitolu 3, tal-Att tal-Adeżjoni, u meta ma
      tapplikax leġiżlazzjoni aktar riġida fuq livell nazzjonali, l-Istati Membri l-ġodda
      għandhom jimponu tariffi fuq dawk li għandhom ħażniet żejda ta’ prodotti
      f'ċirkolazzjoni ħielsa nhar l-1 ta' Jannar 2007.

2.    Sabiex tkun iddeterminata il-ħażna żejda ta' kull detentur, l-Istati Membri ġodda
      għandhom iqisu, b’mod partikolari:

      (a)   il-medja tal-ħażniet disponibbli fis-snin ta' qabel l-adeżjoni;

      (b)   l-iżvilupp tal-kummerċ fis-snin ta' qabel l-adeżjoni;

      (c)   iċ-ċirkostanzi li fihom il-ħażniet inġemgħu.

      Il-kunċett ta' ħażniet żejda japplika għal prodotti importati fl-Istati Membri ġodda
      jew li joriġinaw mill-Istati Membri ġodda. Il-kunċett ta’ ħażniet żejda japplika wkoll
      għal prodotti li huma intiżi għas-suq tal-Istati Membri ġodda.

      Ir-reġistrazzjoni tal-ħażniet għandha titwettaq abbażi tan-Nomenklatura Magħquda li
      tapplika mill-1 ta' Jannar 2007.

3.    L-ammont tat-tariffa li hemm referenza għalih fil-paragrafu 1 għandu, għal kull
      prodott in kwistjoni, jkun daqs id-differenza bejn id-dazju fuq l-importazzjoni li
      japplika fil-Komunità kif hemm referenza għalih fl-Artikolu 3(1), inkluż kwalunkwe
      dazju ieħor nhar il-31 ta’ Diċembru 2006, u d-dazju fuq l-importazzjoni li japplika fl-
      Istati Membri ġodda f’dik id-data, b’żieda ta’ 20% fuq dak l-ammont. Id-dħul mit-
      tariffi miġbura mill-awtoritajiet nazzjonali għandu jkun assenjat lill-baġit nazzjonali
      tal-Istat Membri ġdid.

4.    Sabiex jiġi żgurat li l-ħlas li hemm referenza għalih fil-paragrafu 1 jiġi applikat sew,
      l-Istati Membri ġodda għandhom, mingħajr dewmien, iwettqu inventarju ta' ħażniet
      disponibbli nhar l-1 ta' Jannar 2007. Għal dan il-għan, jistgħu jużaw sistema li
      tidentifika d-detenturi ta' ħażniet żejda abbażi ta’ analiżi tar-riskju waqt li
      jikkunsidraw b'mod partikolari l-kriterji li ġejjin:

      –     it-tip ta' attivita tad-detentur,

      –     il-kapaċità tal-faċilitajiet ta' ħażna,

      –     il-livell ta' attivita.
 ---pagebreak--- 17.12.2008       MT               Il-Ġurnal Uffiċjali ta’ l-Unjoni Ewropea                   593

         L-Istati Membri ġodda għandhom jinnotifikaw lill-Kummissjoni sal-1 ta’ Frar 2007,
         dwar xi miżuri li jkunu implimentaw, qabel l-adeżjoni, sabiex jevitaw il-ħażniet
         żejda li huma spekulattivi minħabba l-adeżjoni tagħhom, b’mod partikolari sabiex
         jimmonitorjaw u jżommu rekord tal-flussi ta’ prodotti li għandhom riskju għoli li
         jiġu maħżuna.

         L-Istati Membri ġodda għandhom jgħarrfu lill-Kummissjoni sa mhux aktar tard mit-
         30 ta’ Ġunju 2007 bil-kwantita ta' prodotti f'ħażniet żejda, minbarra dawk il-
         kwantitajiet f'ħażniet pubbliċi li hemm referenza għalihom fl-Artikolu 5.

5.       Dan l-Artikolu għandu japplika għal prodotti koperti bil-kodiċi tan-NM li ġejjin:

         (b) - fil-każ tal-Bulgarija:

         -0201 10 00, 0201 20, 0201 30 00, 0202 10 00, 0202 20, 0202 30,

         -0203 11, 0203 12, 0203 19, 0203 21, 0203 22, 0203 29, 0204, 02077, 0209 00, 0210,

         -0401, 0402, 0403, 0404, 0405, 0406,

         - 0407 00, 0408,

         -0703 20 00, 0711 51 00

         -1001, 1002 00 00, 1003 00, 1004 00 00, 1005, 1006 10, 1006 20, 1006 30, 1006 40
         00, 1007 00,1008, 1101 00, 1102, 1103, 1104, 1107, 1108, 1109 00 00,

         -1501, 1509, 1510 00, 1517,

         -1601, 1602 32, 1602 39, 1602 41, 1602 42, 1602 49, 1602 50, 1602 90,

         -1702 308, 1702 409, 1702 9010, 1702 9050, 1702 9075, 1702 9079 , 1901 90 99

         -2003 10 20, 2003 10 30, 2008 20, 2008 30 55, 2008 30 75, 2009 11, 2009 19, 2009
         49,

         -2106 90 9810, 2204 30, 2207 10 00, 2207 20 00, 2208 90 91, 2208 90 99, 2402.

         (b) - fil-każ tar-Rumanija:

         -0201 10 00, 0201 20, 0201 30 00, 0202 10 00, 0202 20, 0202 30,

         -0203 11, 0203 12, 0203 19, 0203 21, 0203 22, 0203 29, 0204, 0207 13, 0207 14,
         0207 26, 0207 27, 0209 00, 0210,

         -0401, 0402 10, 0402 21, 0402 91, 0402 99, 0403, 0404, 0405, 0406,

7
       Ħlief għal 0207 34
8
       Ħlief għal 1702 30 10.
9
       Ħlief għal 1702 40 10.
10
       Għall-oġġetti biss li għandhom kontenut ta' ħalib ta' aktar minn 40 %
 ---pagebreak--- 594              MT               Il-Ġurnal Uffiċjali ta’ l-Unjoni Ewropea            17.12.2008

        -0407 00, 0408,

        -0703 20 00, 0711 51 00

        -1001, 1002 00 00, 1003 00, 1004 00 00, 1005, 1006 10, 1006 20, 1006 30, 1006 40
        00, 1007 00, 1008, 1101 00, 1102, 1103, 1104, 1107, 1108, 1109 00 00,

        -1501, 1509, 1510 00, 1517,

        -1601, 1602 32, 1602 39, 1602 42, 1602 50, 1602 90,

        -1702 3011, 1702 4012, 1702 90 10, 1702 90 50, 1702 90 75, 1702 9079, 1901 90 99,

        -2003 10 20, 2003 10 30, 2008 20, 2008 30 55, 2008 30 75, 2009 11, 2009 19,

        -2106 90 9813, 2204 30, 2207 10 00, 2207 20 00, 2208 90 91, 2208 90 99.

        Meda kodiċi tan-NM ikopri prodotti li mhumiex l-istess bħal dawk li hemm
        referenza għalihom fil-paragrafu 3, l-inventarju tal-ħażniet li hemm referenza għalih
        fil-paragrafu 4 għandu jsir għal kull prodott jew grupp ta' prodotti li huma suġġetti
        għal dazju differenti fuq l-importazzjoni.

6.      Il-Kummissjoni tista’ żżid prodotti mal-lista li hemm stipulata fil-paragrafu 5, punti
        (a) u (b) jew tneħħi prodotti minn dik il-lista.

                                                Artikolu 5

                                     Rekord tal-ħażniet publiċi

Sa mhux aktar tard mill-1 ta' April 2007, kull Stat Membru ġdid għandu jikkomunika l-lista u
l-kwantitajiet tal-oġġetti li huma f'ħażniet pubbliċi f'dak l-Istat Membru kif hemm referenza
għalih fl-Anness V, Kapitolu 3 tal-Att tal-Adeżjoni.

                                                Artikolu 6

                                   Ħażniet nazzjonali tas-sigurtà

Il-ħażniet li hemm referenza għalihom fl-Artikolu 4(4) u fl-Artikolu 5 ma għandhomx
jinkludu ħażniet nazzjonali tas-sigurtà li possibbilment kienu ġew akkumulati mill-Istati
Membri ġodda. Dawn tal-aħħar għandhom jinformaw lill-Kummissjoni bit-tibdiliet kollha
magħmula fil-ħażniet nazzjonali tas-sigurtà flimkien mal-kundizzjonijiet li jirregolaw it-tibdil
sabiex ikun stabbilit il-bilanċ tal-forniment tal-Komunità.

11
       Ħlief għal 1702 30 10.
12
       Ħlief għal 1702 40 10.
13
       Għall-oġġetti biss li għandhom kontenut ta' ħalib ta' aktar minn 40 %
 ---pagebreak--- 17.12.2008      MT               Il-Ġurnal Uffiċjali ta’ l-Unjoni Ewropea                      595

                                              Artikolu 7

                             Miżuri fil-każ li ma jitħallsux it-tariffi

Jekk xi Stat Membru jkollu suspett li t-tariffi li hemm provvediment dwarhom fl-Artikoli 3
ma jkunux tħallsu fir-rigward ta' prodott, dan għandu jinforma lill-Istat Membru kkonċernat
sabiex dan ikun jista’ jieħu l-miżuri xierqa.

                                              Artikolu 8

                             Prova ta’ nuqqas ta’ ħlas tar-rifużjoni

Prodotti li għalihom tkun ġiet aċċettata d-dikjarazzjoni ta’ esportazzjoni lejn pajjiżi terzi mill-
Istati Membri l-ġodda fil-perjodu ta' bejn l-1 ta' Jannar 2007 u l-31 ta' Diċembru 2007 jistgħu
jikkwalifikaw għar-rifużjoni ta' esportazzjoni sakemm ikun stabbilit li l-ebda rifużjoni ta'
esportazzjoni ma tkun diġà tħallset fir-rigward ta' dawn il-prodotti jew tal-kostitwenti
tagħhom.

                                              Artikolu 9

                           L-ebda pagament doppju tar-rifużjonijiet

L-ebda prodott m’ għandu jkun eliġibbli għal aktar minn rifużjoni waħda tal-esportazzjoni.
Kwalunkwe prodott li jakkwista rifużjoni tal-esportazzjoni m'għandu jkun eliġibbli la għal
rifużjoni tal-produzzjoni meta użat fil-prodotti tal-manifattura li hemm referenza għalihom fl-
Anness I tar-Regolament tal-Kummissjoni (KE) Nru 1722/9314 u lanqas għal xi miżura ta’
intervenzjoni jew xi għajnuna oħra kif stipulat fit-Titlu I, Artikolu 3 tar-Regolament (KE)
Nru 1290/200515. (Artikolu 1)

                                              Artikolu 10

                                          Id-dħul fis-seħħ

Dan ir-Regolament għandu jidħol fis-seħħ suġġett għal u fid-data tad-dħul fis-seħħ tat-Trattat
tal-Adeżjoni tal-Bulgarija u tar-Rumanija fl-Unjoni Ewropea.

Dan għandu japplika sal-31 ta' Diċembru 2009.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

14
       ĠU L 159, 1.7.1993, p. 112.
15
       ĠU L 209, 11.8.2005, p. 1.
 ---pagebreak--- 596           MT           Il-Ġurnal Uffiċjali ta’ l-Unjoni Ewropea   17.12.2008

Magħmul fi Brussell, 14 ta’ Novembru 2006

                                           Għall-Kummissjoni
                                           Mariann Fischer Boel
                                           Membru tal-Kummissjoni